钦定古今图书集成/明伦汇编/氏族典/第106卷 > 裴潾
## 钦定古今图书集成/明伦汇编/氏族典/第106卷 > 裴潾

按《唐书裴潾传》：“潾本河东闻喜人。笃学，善隶书。以荫
仕，元和初，累迁左补阙，擢起居舍人。帝喜方士，而柳
泌为帝治丹剂，求长年。帝御剂中躁病渴，潾谏，帝怒，
贬江陵令。穆宗立，泌等诛，召潾再迁刑部郎中。久之，
由给事中为汝州刺史。越法杖人辄死，以太子左庶
子分司东都，迁左散骑常侍集贤殿学士，改刑部侍”
郎，为华州刺史。召拜兵部侍郎，出为河南尹，复还旧
官。卒，赠户部尚书，谥曰敬。潾以道自任，悉心事上，疾
党附，不为权近所持。